burgasdotpro/wikipedia huggingface dataset:
Pavol Frešo

Ing. Bc. Pavol Frešo (* 21. apríl 1969, Bratislava) je slovenský politik, bývalý predseda politickej strany SDKÚ-DS. V rokoch 2009 - 2017 bol predsedom Bratislavského samosprávneho kraja. Poslancom Národnej rady Slovenskej republiky bol od roku 2006 do roku 2016. Vo voľbách do NR SR v marci 2012 získal 21 768 preferenčných hlasov, čím sa po zarátaní prednostných hlasov vo výsledku posunul na 4. miesto z 9. na kandidačnej listine.
Život.
Vyštudoval Elektrotechnickú fakultu STU a Fakultu podnikového manažmentu EU (bakalár). Je ženatý a má tri deti.
V rokoch 1990 – 1992 pracoval na živnostenský list. Od roku 1993 bol riaditeľ súkromnej spoločnosti so zameraním na tvorbu informačných systémov až do roku 2006.
Politická činnosť.
Pavol Frešo začal s aktívnou politickou činnosťou v rokoch 1992 – 1993, keď bol podpredseda ODS, neskôr po zlúčení Konzervatívno demokratickej strany.
DS a SDKÚ-DS.
Do roku 2006 pôsobil v Demokratickej strane, kde bol od roku 2003 predseda revíznej a kontrolnej komisie. Od roku 2005 podpredseda strany pre vnútornú politiku.
Po zániku Demokratickej strany v roku 2006 sa stal členom prezídia novovzniklej spojenej Slovenskej demokratickej a kresťanskej únie – Demokratickej strany. Od roku 2008 je predsedom miestneho zväzu SDKÚ-DS v Starom Meste.
19. mája 2012 sa stal predsedom SDKÚ-DS, keď v druhom kole porazil protikandidátku Luciu Žitňanskú.
Poslanec.
Po parlamentých voľbách v roku 2006 bol zvolený za poslanca NR SR za SDKÚ-DS. Bol členom výboru NR SR pre pôdohospodárstvo, životné prostredie a ochranu prírody a osobitného kontrolného výboru NR SR na kontrolu činnosti NBÚ ako overovateľ.
Vo februári 2007 bol ako spoluautor predkladateľom návrhu ústavného zákona o starobnom dôchodkovom sporení.
Poslancom sa opäť stal v predčasných voľbách 2012.
Župan.
V druhom kole volieb do VÚC bol 28. novembra 2009 zvolený za župana Bratislavského samosprávneho kraja za koalíciu SDKÚ-DS, KDH, SMK, OKS, s podporou SaS. Znovu vyhral v roku 2013 za strany SDKÚ - DS, KDH, MOST – HÍD, SaS, SMK-MKP, OKS a SZ.
Kelá

Kelá () je jedným z obývaných ostrovov na atole Há Alif na Maldivách. Počet obyvateľov je 2 043 (marec 2007), dĺžka ostrova 3 060 m, šírka 1 040 m. Vzdialenosť od hlavného mesta Male je 308,54 km.
STS-76

STS-76 bola misia raketoplánu Atlantis. Cieľom letu bolo tretie stretnutie raketoplánu s ruskou orbitálnou stanicou Mir. 
Hlavná úloha misie.
Tretie stretnutie amerického raketoplánu s ruskou orbitálnou stanicou Mir je významné tým, že na na stanicu bola dopravená skúsená astronautka Shannon Lucidová – prvá Američanka, ktorá pracovala na Mire. Svojim približne 188 dní trvajúcim pobytom prekonala americký rekord v dĺžke pobytu vo vesmíre, ktorý do tej doby držal prvý Američan na Mire, Norm Thagard. Lucidová bola vystriedaná astronautom Johnom Blahom pri misii STS-79 v septembri 1996.
Priebeh misie.
V nákladovom priestore v jeho prednej časti bolo umiestnené zariadenie pre spojenie so stanicou (Orbiter Docking System) a smerom dozadu univerzálne laboratórium Spacehab. STS-76 bol prvý let modulu Spacehab pre podporu spojenia raketoplánu so stanicou Mir. Modul slúžil najmä ako skladový priestor pre väčšie diely, určené na preloženie na stanici. Obsahoval tiež Biorack Európskej kozmickej agentúry, kde bolo nainštalovaných 11 experimentov.
Atlantis sa spojil s Mirom tretí deň letu o 02:34:05 UTC 24. marca 1996. Spojovacie poklopy boli otvorené zhruba o dve hodiny neskôr. Posádku raketoplánu privítal veliteľ 21. posádky Miru Jurij Onufrijenko a letový inžinier Jurij Usačov, ktorí pracovali na Mire od 21. februára 1996.
Počas piatich dní bolo na stanicu prenesených okolo 680 kg vody a dve tony vedeckého vybavenia, logistických materiálov a zásob. Výsledky experimentov a ďalší materiál boli preložené zo stanice do raketoplánu. V Bioracku astronauti pracovali na vedeckých experimentoch, ktoré sa týkali vplyvu mikrogravitácie a kozmického žiarenia na rastliny, tkanivá, bunky, baktérie a hmyz a skúmali vplyvy mikrogravitácie na stav kostí.
Na stanicu boli prenesené experimenty:
Na šiesty deň letu Godwin a Clifford vystúpili do otvoreného vesmíru (EVA). Astronauti počas 6 hodín 2 minút a 28 sekúnd pobytu v otvorenom kozme namontovali na povrch stanice štyri zariadenia na štúdium vplyvu kozmického prostredia (Mir Environmental Effects Payload – MEEP). Testovali tiež bezpečnostný systém na záchranu astronautov SAFER (Simplified Aid for EVA Rescue), ktorý bol po prvýkrát vyskúšaný počas letu STS-64. 
Obe telesá sa od seba oddelili 29. marca 1996 o 01:08:03 UTC. Atlantis obletel stanicu a potom prešiel na samostatnú dráhu. Pristátie sa bolo o deň odložené kvôli zlému počasiu v Kennedyho vesmírnom stredisku. Nakoniec musel raketoplán pristáť v Kalifornii na základni Edwards AFB. Pristátie prebehlo v poriadku a stroj sa zastavil 31. marca 1996 o 13.28:57 UTC.
Buena Vista Social Club

Buena Vista Social Club alebo v skratke BVSC je kubánska hudobná skupina, ktorá svoj názov odvodila od názvu hudobného klubu v Havane na Kube. 
Hudobný klub "Buena Vista Social Club" dosahoval vrchol svojej slávy klub v 40-tych rokoch 20-teho storočia. Neskôr, v roku 1999 sa tento názov preslávil ako názov amerického hudobného projektu Rya Coodera a filmu nemeckého režiséra Wima Wendersa, ktorí zostavili hudobnú formáciu Buena Vista Social Club z bývalých klubových hudobníkov a natočili rovnomenný hudobný film. Film Buena Vista Social Club, album piesní z tohoto filmu, ale aj samotná hudobná formácia sa stali legendou žánru kubánskeho latino jazzu. 
Skupina Buena Vista Social Club.
Skupina Buena Vista Social Club je voľné zoskupenie slávnych kubánskych hudobníkov, ktorí sa preslávili buď ako samostatní interpreti, alebo ako lídri rôznych kubánskych skupín. Mimokubánska scéna ich však prakticky objavila až natočením filmu, vďaka albumu a následný koncertom. Okolo pôvodnej skupiny sa neskôr vytvoril širší tím hudobníkov, ktorí sa taktiež označujú ako členovia BVSC.
Luděk Marold

Luděk Marold (* 7. august 1865, Praha – † 1. december 1898, Královské Vinohrady) bol český maliar a ilustrátor, ktorý vytvoril panorámu "Bitka pri Lipanoch".
Životopis.
Luděk Marold osirel veľmi skoro, jeho otec zomrel v rakúsko-pruskej vojne roku 1866 a matka o šesť rokov neskôr. Už v 16 rokoch ho prijali na pražskú Akadémiu výtvarných umení, kde však vydržal len rok. Jeho ďalším študijným miestom bol Mníchov. Stretol sa tu s mnohými Čechmi (Alfons Mucha a ďalší) a zaznamenával prvé úspechy s kresbami, ktoré zachytávajú výstižne skutočnosť. Okrem publikovania v českých (Světozor) a nemeckých časopisoch sa ako dvadsaťjeden ročný pokúsil ilustrovať román Pan markýz od Serváca Hellera. 
V roku 1887 sa Marold vrátil do Prahy, kde pracoval v ateliéri Maxa Pirnera a stal sa redaktorom Spolku Mánes, ktorému predsedal Mikoláš Aleš. O rok neskôr zaujal svojim pozorovacím talentom, ktorý využil v niekoľkých obrazoch (olejomaľba "Z vaječného trhu") a v roku 1889 odišiel do Paríža, kde čoskoro prišiel kvôli svojej nestálosti o štátne štipendium a spriatelil sa s Vojtěchom Hynaisom. Rýchlo sa uchytil vďaka svojim ilustráciám cudzojazyčnej a českej literatúry (Erbenov Vodník). Na medzinárodnej výstave v Mníchove ho v roku 1892 za ilustrácie ocenili zlatou medailou. Ani v Paríži však nezabúdal Marold na obrazy, na ktorých tentokrát zobrazoval momentky z francúzskeho prostredia. Priblížil sa dekoratívnemu štýlu secesie, bez toho aby sa stával len popisným. Začal dostávať aj ponuky na tvorbu plagátov.
V roku 1898 dostal medailu za akvarely, ktoré zakúpila pruská vláda. V tom čase sa už znova nachádzal v Prahe, kde vytvoril plagát "Náš dom v asanácii" pre spevohru. Výstavu architektúry a inžinierstva ozdobila jeho panoráma "Bitka pri Lipanoch". V rovnakom roku ale zomrel a súborná výstava jeho prác sa uskutočnila v Česku až v roku 1899.
Rodinný život.
V roku 1891 sa v Paríži oženil so Zdenou Makovskou (* 1873). 8. decembra 1891 roku sa im v Paríži narodil syn Ludvík. Syn Ludvík (Luděk) sa tiež stal akademickým maliarom, v roku 1914 sa oženil s Tereziou Jockelovou.
Dielo.
Panoráma Bitka pri Lipanoch.
Základom 11 metrov vysokého a 95 metrov širokého obrazu sa stali skice, ktoré boli vytvorené priamo pri Lipanoch. Bitka pri Lipanoch bola zlomovou udalosťou husitských vojen, ale pre Marolda bola táto historická téma značne netradičná. Spolupracoval na ňom s krajinárom Jansom, scénickým výtvarníkom Štapferom, koloristom Hilšerom a maliarom koní Vacátkom. 
Panorámu doplnilo aj popredie s reálnymi predmetmi (husitským vozom), ktoré navodilo celkovú ilúziu trojrozmerného priestoru. Vytvorili pre ňu špeciálny drevený kruhový pavilón, ale už po desiatich rokoch ho previezli do budovy s pôdorysom v tvare dvanásťuholníka. Nová budova už stála na dnešnom mieste na pražskom Výstavišti, ale kvalitnú ochranu dostala panoráma až v murovanej budove, ktorú dostavali pri príležitosti 500. výročia bitky pri Lipanoch v roku 1934. Obraz už bol niekoľkokrát reštaurovaný, naposledy roku 2002 po povodniach.
Márandú

Márandú () je jedným z obývaných ostrovov na atole Há Alif na Maldivách. Počet obyvateľov je 852 (marec 2007), dĺžka ostrova 1 080 m, šírka 520 m. Vzdialenosť od hlavného mesta Male je 300,87 km.
Xenofóbia

Xenofóbia je odborný termín z psychológie, ktorý znamená chorobný strach zo všetkého cudzieho (ľudí, prostredia, miest atď.), najmä však cudzích ľudí. 
Mimo lekárskeho prostredia sa toto slovo používa na označenie odporu k cudzincom a strachu z nich, napr. voči okolitým štátom či gastarbeiterom a podobne. Ide o formu šovinizmu. Xenofóbia môže viesť k rasizmu. 
V sci-fi a podobnej literatúre sa pojem xenofóbia používa aj vo vzťahu k iným inteligentným živočíšnym druhom.
Mestská oblasť

Mestská oblasť alebo urbanizovaná oblasť je oblasť so zvýšenou hustotou človekom vytvorených štruktúr mestského typu v porovnaní s okolím, ktoré ju obklopuje. Mestské oblasti sa zvyčajne nazývajú mestá.
Na rozdiel od mestskej oblasti zahŕňa metropolitná oblasť alebo "metropolitný región" okrem mestskej oblasti aj satelitné mestá a okolité obce, ktoré sú ekonomicky prepojené s centrálnym mestom.
Muladú

Muladú () je jedným z obývaných ostrovov na atole Há Alif na Maldivách. Počet obyvateľov je 3256 (marec 2007), dĺžka ostrova 2 600 m, šírka 840 m. Vzdialenosť od hlavného mesta Male je 318,73 km.
Gitara (rozlišovacia stránka)

Gitara môže byť
Oliva (plod)

Oliva je plod olivy európskej ("Olea europaea").
Použitie.
Zelené aj zrelé (čierne) olivy sa nakladajú. Z olív sa lisuje veľmi kvalitný olej určený na konzumáciu. 
V ľudovom lekárstve sa olivový olej používal pri bodnutí hmyzom, popáleninách, bolestiach svalov, kĺbov, ľadvín a pod.
Oliva európska

Oliva európska alebo staršie olivovník európsky ("Olea europaea") je vždyzelený strom pôvodom z Ázie. Jeho plody, olivy sa používajú ako ovocie.
Rodiť začína asi po siedmich rokoch po vysadení. Okolo dvadsiateho roku poskytuje olivovník bohatú úrodu. Po 150 rokoch úroda olív klesá. Najstaršie stromy majú až 1000 rokov. Dnes sa olivy pestujú hlavne v Stredomorí a v Kalifornii. Vyrába sa z nich veľmi kvalitný olivový olej a používajú sa v rôznych jedlách. Kvality olív a olivového oleja používali už starovekí Gréci.
Muraidú

Muraidú () je jedným z obývaných ostrovov na atole Há Alif na Maldivách. Počet obyvateľov je 741 (marec 2007), dĺžka ostrova 1 050 m, šírka 680 m. Vzdialenosť od hlavného mesta Male je 296,02 km.
Obojživelníky

Obojživelníky ("Amphibia") sú trieda stavovcov. Obojživelníky sú polovodné, studenokrvné stavovce. Sú to najprimitívnejšie druhy štvornožcov.
Systematika.
Obojživelníky (Amphibia) v najširšom (čiže v tradičnom) zmysle :
Poznámky 
Zdroje tejto kapitoly: 
Vývoj.
Pravdepodobne sa vyvinuli z lalokoplutvých rýb v devóne. Prvé známe obojživelníky boli "Ichthyostegalia".
Stručná charakteristika.
U väčšiny obojživelníkov zahŕňa životný cyklus premenu z vodného larválneho štádia, v ktorom dýchajú žiabrami, na dospelé suchozemské organizmy, ktoré získavajú kyslík pľúcami. Dospelé jedince obojživelníkov, ktoré majú pľúca, síce nimi prijímajú kyslík, ale žiadny obojživelník nemá vyvinutý hrudný kôš ani bránicu. Preto prijímajú vzduch prehĺtaním. Ďalšie spôsoby dýchania sú kožou alebo žiabrami (majú ich iba obojživelníky, ktoré trávia celý život vo vode). Vlhká koža je dobre priepustná, preto sa najčastejšie vyskytujú v okolí vodných telies (okrem slano-vodných). V koži majú slizové žľazy, ktoré ju taktiež chránia pred vysychaním. Pretože sú studenokrvné, žijú väčšinou v tropickom a miernom pásme, ale niektoré druhy môžu prežiť aj v suchu a chlade.
Dodnes bolo opísaných okolo 6000 druhov žijúcich obojživelníkov. Vedný odbor zoológie, ktorý sa zaoberá štúdiom obojživelníkov a plazov sa nazýva herpetológia. Pretože obojživelníky dýchajú kožou, tak je veľmi citlivá na dotyk, vrátane ľudských rúk. Preto by sa jej suché ruky, pri ich manipulácii, nemali nikdy dotknúť. Mnohé obojživelníky, vrátane žiab, majú aj jedové žľazy v koži. Podobne ako ryby, nekladú vajíčka v ochrannom obale (amnióne).
Takandú

Takandú () je jedným z obývaných ostrovov na atole Há Alif na Maldivách. Počet obyvateľov je 848 (september 2006), dĺžka ostrova 1 220 m, šírka 460 m. Vzdialenosť od hlavného mesta Male je 299,76 km.
Externé odkazy.
Informácie ministerstva pre rozvoj o Takandú - anglicky
Turákunu

Turákunu () je jedným z obývaných ostrovov na atole Há Alif na Maldivách. Počet obyvateľov je 640 (marec 2007), dĺžka ostrova 900 m, šírka 380 m. Vzdialenosť od hlavného mesta Male je 329,89 km.
Uligamu

Uligamu () je jedným z obývaných ostrovov na atole Há Alif na Maldivách. Počet obyvateľov je 453 (marec 2007), dĺžka ostrova 2 500 m, šírka 800 m. Vzdialenosť od hlavného mesta Male je 327,01 km.
Vasafaru

Vasafaru () je jedným z obývaných ostrovov na atole Há Alif na Maldivách. Počet obyvateľov je 841 (september 2006), dĺžka ostrova 1 950 m, šírka 200 m. Vzdialenosť od hlavného mesta Male je 303,07 km.
Tomáš Berdych

Tomáš Berdych (* 17. september 1985, Valašské Meziříčí) je súčasný český profesionálny tenista. Ako profesionál pôsobí od roku 2002. Do povedomia tenisových fanúšikov sa dostal v roku 2004, keď porazil na Olympijských hrách svetovú jednotku, Švajčiara Rogera Federera. Medzi ďalšie výrazné úspechy tohto tenistu patrí víťazstvo na turnaji série ATP Masters v Paríži z novembra 2005. Počas svojej kariéry Tomáš Berdych vyhral 5 turnajov ATP v dvojhre a 1 turnaj vo štvorhre.
Aktuálne (december 2012) je Tomáš Berdych na 6. mieste medzinárodného rebríčka ATP.
Výkonnostná krivka.
A = na turnaji sa nezúčastnil
SR = pomer turnajových titulov a účastí
Foo Fighters (album)

Foo Fighters je debutový album skupiny Foo Fighters. Bol vydaný v roku 1995. Celý album nahral Dave Grohl, na pesničke „X-Static“ hrá na gitare hosť Greg Dulli zo skupiny Afghan Whigs.
Bolo predaných zhruba 1 milión kopii v USA, album dosiahol tretie miesto v rebríčkoch v Spojenom kráľovstve a 23 miesto v USA.
OTRS

OTRS (skratka z ) je slobodný softvérový balík na spravovanie požiadaviek a riadenie vzťahov so zákazníkmi alebo verejnosťou.
Filozofia systému.
Ako v iných kupónových systémoch, každej novej požiadavke zákazníka je pridelený číselný kód (kupón), podľa ktorého sa dá kedykoľvek požiadavka identifikovať. Systém zaznamenáva pre každý kupón jeho históriu, od doručenia až po uzatvorenie prípadu. Zoskupuje jednotlivé udalosti súvisiace s jedným prípadom (telefonáty, e-maily) pod spoločný kupón, takže je zrejmý ich súvis. OTRS umožňuje súčasnú prácu viacerých používateľov, ktorí môžu reagovať na udalosti, riešiť požiadavky, odpovedať na e-maily, kategorizovať udalosti alebo ich uzatvárať.
OTRS je škálovateľný systém, ktorý umožňuje reagovať na tisíce požiadaviek denne a umožňuje prácu skoro neobmedzeného množstva prihlásených používateľov. Je to viacjazyčný systém s webovým rozhraním, takže je nezávislý od platformy.
Projekt OTRS.org založil v roku 2001 Martin Edenhofer a dnes má systém OTRS vyše 35 000 inštalácií na celom svete.
Bod klamu

Bod Klamu () je názov dobrodružného románu z roku 2001 od Amerického autora Dana Browna. V slovenčine kniha vyšla roku 2005.
Obsah.
V nehostinných ľadových končinách Arktídy nájde satelit NASA čosi nevídané: meteorit so stopami fosílií. Môže to byť dôkaz mimozemského života? Nález pred prezidentskými voľbami v USA by mohol priamo ovplyniť ich výsledok. Tím odborníkov za polárnym kruhom sa zrazu ocitá v ohrození života... "(prevzaté z úvodu knihy.)"
Najjužnejšie položené mesto sveta

Je rad miest, ktoré si uplatňujú nárok byť najjužnejšie položené mesto sveta. Sú to Ushuaia v Argentíne a Puerto Williams a Punta Arenas v Čile.
Ktoré mesto je najjužnejším na svete je ťažko určiť, lebo neexistuje žiadny konsenzus od akej veľkosti sa obývané miesto dá označiť ako mesto. Tak sa môže Punta Arenas s jeho viac ako 100 000 obyvateľmi bez pochyby vyhlásiť za najjužnejšie položené veľkomesto sveta. Južnejšie je položená, ale s iba asi 60 000 obyvateľmi (2005) Ushuaia. Puerto Williams naproti tomu, na čilskom ostrove Navarino má iba 2 500 obyvateľov a tiež môže byť najjužnejšie položeným mestom sveta. Ešte južnejšie leží osada Puerto Toro na východe Navarina. V Puerto Toro žije 50 rybárov s ich rodinami.
Najjužnejšie miliónové mesto sveta je Melbourne v Austrálii. Najjužnejšie položené hlavné mesto má Nový Zéland a to je Wellington.
There Is Nothing Left to Lose

There Is Nothing Left to Lose je v poradí tretí štúdiový album skupiny Foo Fighters. Vyšiel v roku 1999 a obsahoval hity ako „Learn to Fly“, „Stacked Actors“, „Breakout“ a „Next Year“. Veľa skladieb prestáva mať nádych hudobného žánru grunge ako to bolo pri predošlých dvoch albumoch. Skladby sú prístupnejšie v rádiach, pre komerčné účely, nie sú také agresívne ako u predchádzajúcich dvoch albumoch.
Album získal cenu Grammy za najlepší rockový album roku 2001.
One by One

One By One je v poradí štvrtý štúdiový album skupiny Foo Fighters. Bol vydaný v roku 2002. Bol ocenený cenou Grammy v roku 2004 za najlepší rockový album roka.
V USA bolo predaných približne 1,2 miliónov kópii albumu, no Dave Grohl považuje tento album za nie príliš vydarený. V rozhovore z roku 2005 priznáva, že štyri piesne sú dobré a ostatných sedem nezahrajú.
Beagle (prieliv)

Beagle ("El Canal Beagle, tiež Canal de Beagle a Canal del Beagle") je prieliv na juhu Ohňovej zeme (Južná Amerika), ktorý spája Atlantický oceán s Tichým oceánom. 
Prieliv tvorí od roku 1881 sčasti hranicu medzi Argentínou a Čile. Je pomenovaný podľa výskumnej lode HMS Beagle s kapitánom Robertom FritzRoyom, ktorý túto vodnú cestu v roku 1835 objavil. Na severnom brehu sa nachádza mesto Ushuaia, ktoré je niekedy považované za najjužnejšie položené mesto sveta, na južnom brehu sa nachádza čilská vojenská základňa a malé mesto Puerto Williams.
Empoli

Empoli je mesto v Toskánsku v strede Talianska, zhruba juhozápadne od Florencie. Mesto leží na rieke Arno.
Empoli je významné poľnohospodárske centrum regiónu.
Externé odkazy.
Oficiálna stránka
Martina Müllerová

Martina Müllerová (* 11. október 1982, Hannover, Nemecko) je súčasná nemecká profesionálna tenistka. Počas svojej profesionálnej kariéry vyhrala 1 turnaj WTA v dvojhre a 1 turnaj v štvorhre.
Zoznam tém teórie čísel

Toto je zoznam tém teórie čísel zo stránky Wikipédie. Pozrite aj
Cykloturistika

Cykloturistika je typ turistiky vykonávaný na bicykli.
Začiatky cykloturistiky siahajú na území Slovenska na koniec 19. storočia, no z dôvodu nedostatku vhodného vybavenia i absencie cyklotrás napredoval tento druh relaxu veľmi pomaly. Najväčší rozmach cykloturistika zaznamenala po rozšírení horských a trekových bicyklov. Vzniklo veľa cykloturistických oddielov a združení, rovnako tak cestovných kancelárií, zaoberajúcich sa touto problematikou. Rozvoju cykloturistiky pomáha čoraz väčší počet cyklistických trás a chodníkov, ktoré posledné roky vznikajú okolo miest a obcí.
Cykloturistika sa delí podľa množstva vezených vecí na dve kategórie:
Vybavenie.
Okrem bežných turistických potrieb sa najmä pre náročnejšie cesty používa špeciálne cykloturistické vybavenie, najmä:
Myslina

Myslina môže byť:
Brnianska diecéza

Brnianska diecéza je rímskokatolícka diecéza zriadená na južnej Morave 5. decembera 1777 bulou pápeža Pia VI.. Je súčasťou Moravskej cirkevnej provincie. Prvým brnianskym biskupom bol Matyáš František Chorinský z Ledské.
Súčasným biskupom je (od roku 2022) Pavel Konzbul.
Hliník (rozlišovacia stránka)

Hliník môže byť:
Dohoda z Cotonou

Dohoda z Cotonou je zmluva medzi Európskou úniou a skupinou afrických, karibských a tichomorských (AKT) štátov. Bola podpísaná 78 štátmi AKT (Cuba dokument nepodpísala) a 15 štátmi EÚ v Júni 2000 v Cotonou v Benine.
Jej hlavným cieľom je zníženie a možné odstránenie chudoby v rámci udržateľného rozvoja a postupná integrácia krajín AKT do svetovej ekonomiky. Dohoda nahradila Lomskú konvenciu, ktorá bola základom rozvoja a spolupráce krajín ACP a Európskej únie od roku 1975.
Zoznam brnianskych biskupov

Úplný Zoznam diecéznych brnianskych biskupov od vzniku diecézy až do teraz.
Lukavec

Lukavec môže byť:
Petrovský potok

Petrovský potok môže byť:
Plantagenetovci

Plantagenetovci (pôvodne – a dnes častejšie – Anjouovci/ z Anjou) je počnúc anglickým kráľom Henrichom II. (angl. kráľ od 1154), resp. počnúc už jeho otcom normanským vojvodom menom Geoffroi (11441151 normanský vojvoda), tradičné označenie rodu, ktorý pôvodne od 10. storočia vládol vo francúzskom Anjou (prví "Anjouovci"). Plantagenetovci vládli okrem iného Anglicku v rokoch 11541399.
Pôvodná dynastia zvaná z Anjou bola založená vikomtmi a grófmi z Angers začiatkom desiateho storočia. V mužskej línii vymrela v roku 1060, ale jej dedičstvo prešlo po praslici pod dynastiu Gâtinaisovcov, ktorá vládla Anjou a Maine do začiatku dvanásteho storočia, keď sa stala kráľovskou dynastiou Anglicka, od 15. storočia spätne známou ako Plantagenetovci. Tí vládli (vrátane vetvy Lancasterovcov a Yorkovcov) Jeruzalemu (11311205), Anglicku (11541485), Normandii (11441204 a 14151450), Gaskonsku a Guyenne (11531453), ale v roku 1206 prišli o Anjou v prospech Francúzska.
Meno Plantagenet je odvodené od klenotu na helmici zakladateľa rodu Geoffroia z Anjou/Plantageneta, ktorým bol kručinkový ker (latinsky planta genesta), a používalo sa na zdôraznenie spojenia anjouovskej a normanskej dynastie, pretože Geoffrey si vzal za manželku Matildu, dedičku normanskej dynastie.
V Anglicku vládli títo panovníci z dynastie Plantagenetovcov:
Vetva Lancasterovcov:
Vetva Yorkovcov:
Po meči dynastia vymrela popravou Eduarda, grófa z Warwicku a synovca Eduarda IV. a Richarda III., v roku 1499. V ženskej línii vymrela Eduardovou sestrou Margarétou, ôsmou grófkou zo Salisbury, ktorá bola popravená Henrichom VIII. v roku 1541.
Významnou nemanželskou líniou tohto rodu boli Beaufortovci, potomkovia Jána z Gentu a jeho milenky Kataríny Swynfordovej. Beaufortovcom patril titul vojvodov zo Somersetu a boli jednou z prominentných lancasterovských rodín vo vojne ruží. Po meči vymreli v roku 1471. Boli predkami Henricha VII. Tudora, ktorý sa v roku 1485 stal anglickým kráľom. Vetva Beaufortovcov odvíjajúca sa od nemanželského syna Henricha Beauforta, tretieho vojvodu zo Somersetu, žije dodnes pod menom Somersetovci a sú nositeľmi titulu vojvoda zo Somersetu.
Dalibor Karvay

Dalibor Karvay (* 24. júl 1985, Martin) je slovenský husľový virtuóz.
Zo života.
Od detstva preukazoval pozoruhodný hudobný talent. Vo veku troch rokov začal hrať na husliach pod vedením svojho otca. Už počas štúdia na Základnej umeleckej škole vo Vrútkach urobil niekoľko nahrávok pre Slovenský rozhlas v Bratislave. Absolvoval mimoriadne štúdium na Žilinskom konzervatóriu u prof. Bohumila Urbana a od roku 1999 študoval na Viedenskom konzervatóriu v triede svetoznámeho prof. Borisa Kuschnira. Zúčastnil sa taktiež viacerých majstrovských kurzov u uznávaných pedagógov – Eduard Grach, Mintscho Mintschev, Herman Krebbers.
Medzi jeho najvýznamnejšie úspechy patrí víťazstvo na stretnutí mladých hudobníkov v Córdobe (1996), cena Eurovízie – Grand Prix Mladý hudobník roka (2002), prvé miesto na súťaži Tibora Vargu (2003), cena Medzinárodnej tribúny mladých interpretov New Talent (2005), víťazstvo na súťaži Davida Oistracha v Moskve (2008).
Pozoruhodný bol aj koncert pre princa Charlesa z Walesu v roku 2003 vo Windsor Castle za spoluúčasti Mstislava Rostropoviča. Opakovane prijal pozvanie na Seiji Ozawa International Academy vo Švajčiarsku. V roku 2009 získal cenu ministra kultúry Slovenskej republiky za vynikajúce umelecké výsledky a úspešnú medzinárodnú reprezentáciu slovenského interpretačného umenia. Nadácia Tatra banky mu v roku 2011 udelila cenu „Mladý tvorca” v kategórii hudba. 
Ako sólista spolupracoval s renomovanými dirigentmi ako Leif Segerstam, Ion Marin, Hiroyuki Iwaki, Jaap van Zweden, Marek Janowski, Alexander Rahbari, Roman Kofman, Benjamin Wallfisch, Ondrej Lenárd, Oliver Dohnányi, Leoš Svárovský a ďalší. Medzi orchestre, s ktorými hral ako sólista, patria Rundfunk-Symfonie Orchester Berlin, English Chamber Orchestra, Camerata Salzburg, Orchestra Ensemble Kanazawa, Česká filharmonie, Nationaltheater-Orchester Mannheim, Radio-Symphonie Orchester Wien, Wiener Kammerorchester, Het Gelders Orkest, Solistes Européens, Luxembourg, Slovenská filharmónia, Symfonický orchester Slovenského rozhlasu, Štátny komorný orchester Žilina a mnohé ďalšie.
Intenzívne sa venuje aj komornej hre, pričom spolupracuje so špičkovými umelcami, ako Radek Baborák, Julian Rachlin, Wenzel Fuchs, Boris Kuschnir, Daniel Buranovský a iní. Od roku 2014 pôsobí pedagogicky na – Musik und Kunst Privatuniversität der Stadt Wien. Dalibor Karvay hrá na husliach vyrobených viedenskou husliarkou Juliou Mariou Pasch.
Ústí nad Orlicí

Ústí nad Orlicí (nem. "Wildenschwert") je mesto na východe Čiech. Je to jedno z najstarších, najvýznamnejších a piate najväčšie mesto Pardubického kraja. Je to okresné mesto okresu Ústí nad Orlicí. Žije tu 14 364 obyvateľov a nachádza sa na ústí rieky Třebovky do Tiché Orlice. Nachádza sa asi od najväčšieho mesta okresu, Česká Třebová a tvorí s ňou aglomeráciu Třebová-Ústí. Mesto a okolie sa niekedy nazýva Orlickoústecko.
Anna Sergejevna Kurnikovová

Anna Sergejevna Kurnikovová (; * 7. júna 1981, Moskva, Sovietsky zväz) je bývalá ruská profesionálna tenistka, ktorá v roku 2003 ukončila aktívnu kariéru. Počas nej nezískala ani jeden titul v dvojhre, napriek tomu bola jednou z najlepšie zarábajúcich hráčok svojej doby, najmä vďaka zmluvám z reklamy s Adidasom, či zárobkov v modelingu. Mimo športu zaujala aj vzťahom so španielskym spevákom Enrique Iglesiasom.
Sion

Sion môže byť:
Hale Observatories

Hale Observatories je spoločný názov observatórií Palomar Observatory a Mount Wilson Observatory, zavedený od roku 1970, keď sa zlúčili; riadia ich spoločne Carnegie Foundation a California Institute of Technology. K Hale Observatories patrí aj Big Bear Solar Observatory pri Big Bear Lake, 160 km od Los Angeles (-116° 54,9'; +34°15,2'; 2 042 m) a južná stanica Las Campanas Observatory v Čile.
Big Bear Solar Observatory

Big Bear Solar Observatory je optické observatórium pri Big Bear Lake, od Los Angeles (−116° 54,9'; +34°15,2'; ). Zameriava sa na pozorovanie výskum aktívnych oblastí Slnka. Je súčasťou observatórií pod spoločným názvom Hale Observatories.
Big Bird

Big Bird, známe aj ako KH-9 Hexagon bola séria veľkých vojenských prieskumných družíc USA s hmotnosťou okolo 13 000 kg, ktorá bola používaná v rokoch 1971 - 1986. Big Bird boli určené na snímkovanie zemského povrchu s veľkým rozlíšením (okolo 60 cm) prevažne z nízkych obežných dráh. Mohli manévrovať a mávali subsatelity, často s dopravou puzdier na Zem. Oficiálne boli vypúšťané pod krycím označením OPS, alebo USA. Napr. "Big Bird 20" (OPS 3123) štartoval 18. júna 1980 na dráhu 169-265 km, so sklonom 88,9°, obežnou dobou 96,5 min; subsatelit družice bol uvedený na dráhu 1 331-1 333 km. "Big Bird 23" (OPS 0721) bol vypustený na podobnú dráhu 20. júna 1983.
Oscilujúci vesmír

Oscilujúci vesmír alebo pulzujúci vesmír je relativistický kozmologický model vesmíru so začiatočným veľkým treskom, v ktorej je priestor kladne zakrivený (index krivosti k = +1 ) a zatvorený. Krivka expanzie, t. j. zmena faktora škály R s časom, je pre oscilujúci vesmír cykloidou; R(t) sa mení od začiatočnej nulovej hodnoty R = 0: 
v čase t = 0 po maximálnu hodnotu
a potom opäť klesá až na nulovú hodnotu pri nasledujúcom veľkom tresku v čase 2 tmax. Oscilujúci vesmír vyžaduje, aby bola stredná hustota hmoty vo vesmíre väčšia než kritická hustota ρkr. Deceleračný parameter q0 je v oscilujúcom vesmíre väčší ako 0,5. Pre hodnotu deceleračného parametra q0 = 1 a Hubblovu konštantu H0 = 75 km . s-1 . Mpc-1 sa napr. dostane tmax = 40.l09 r, pre celý cyklus od veľkého tresku po nasledujúci veľký tresk tmax = 80.109 r. Všeobecná teória relativity nepripúšťa viac ako jeden cyklus od veľkého tresku po veľký tresk, oscilujúci vesmír má v nej preto iba jeden "pulz". Záverečný veľký tresk (big bang), ktorý je výsledkom kontrakcie vesmíru, sa nazýva aj big cranch a názov "big bang" sa v oscilujúcom vesmíre nahrádza často názvom "big bounce".
Okres Karviná

Okres Karviná je okresom v Moravskosliezskom kraji. Jeho sídlom je mesto Karviná. Rozloha okresu je , počet obyvateľov je 276 660 osôb, hustota zaľudnenia je 777 obyvateľov na km². V okrese Karviná je 17 obcí, z toho 7 miest.
Na severozápade susedí s okresom Opava, na západe s okresom Ostrava-mesto a na juhu s okresom Frýdek-Místek, všetky v Moravskosliezskom kraji. Z východu a zo severu je okres vymedzený štátnou hranicou s Poľskom.
Utímu

'Utímu' () je jedným z obývaných ostrovov na atole Há Alif na Maldivách. Počet obyvateľov je 799 (september 2006), dĺžka ostrova 900 m, šírka 730 m. Vzdialenosť od hlavného mesta Male je 296,63 km.
Faridú

Faridú () je jedným z obývaných ostrovov na atole Há Dálu na Maldivách. Počet obyvateľov je 235 (marec 2007), dĺžka ostrova 620 m, šírka 480 m. Vzdialenosť od hlavného mesta Male je 292,11 km.
Michail Michajlovič Južnyj

Michail Michajlovič Južnyj (; * 25. jún 1982, Moskva, Rusko) je súčasný ruský profesionálny tenista. Je víťazom 7 turnajov ATP v dvojhre a 7 turnajov vo štvorhre.
Finé

Finé () je jedným z obývaných ostrovov na atole Há Dálu na Maldivách. Počet obyvateľov je 499 (marec 2007), dĺžka ostrova 1 620 m, šírka 900 m. Vzdialenosť od hlavného mesta Male je 287,9 km.
Hanimádú

'Hanimádú' () je jedným z obývaných ostrovov na atole Há Dálu na Maldivách. Počet obyvateľov je 1 390 (marec 2007), dĺžka ostrova 6 500 m, šírka 730 m. Vzdialenosť od hlavného mesta Male je 287,57 km. Nachádza sa tu miestne letisko.
Potrubná doprava

Potrubná doprava je v širšom zmysle akákoľvek doprava používajúca potrubie ako dopravnú cestu, v užšom zmysle len takáto doprava okrem dopravy kvapalných alebo plynných látok.
Používa sa (v širšom zmysle) na prepravu nerastných surovín, napríklad ropy, zemného plynu alebo vody. V minulosti sa používala aj na prepravu pošty, keď sa listové zásielky uložili do kovového puzdra a pomocou pary sa prepravili do cieľovej zberne.
Královohradecká diecéza

Královohradecká diecéza je rímskokatolícka diecéza zriadená v severovýchodných Čechách 10. novembera 1664 bulou pápeža Alexandra VII. Je súčasťou Českej cirkevnej provincie. Prvým královohradeckým biskupom bol Matouš Ferdinand Sobek z Bílenberka. Súčasným biskupom je Jan Vokál.
Julius Mařák

Julius Mařák (* 29. marec 1832, Litomyšl, Česko – † 8. október 1899, Praha) bol český maliar a grafik.
Študoval maliarstvo na pražskej Akadémii a na Akadémii v Mníchove. Odtiaľ odišiel do Viedne, kde vyučoval v šľachtických a meštianskych rodinách kreslenie. Kreslil aj pre časopisy Waldheims illustrierte Monatshefte, Über Land und Meer, Květy, Světozor.
Od roku 1887 pôsobil ako profesor na Akademii výtvarných umění v Prahe.
Mařák bol predovšetkým vynikajúci kresliar. Prvé úspechy zaznamenal svojimi kresbami lesných interiérov, ako jediný krajinár sa významne zapojil do generácie Národního divadla a vytvoril pre nich obrazy významných miest českých dejín v duchu romantických obrodeneckých ideí. Pri romantickom poňatí krajiny zostal, aj keď prejavil pochopenie revolučných dôsledkov plenérovej maľby u svojich žiakov.
Z jeho dielne vyšli napríklad Antonín Slavíček či František Kaván. 
Dielo samotného Mařáka je považované za neskoré doznievanie romantizmu ovplyvnené ideálmi českého obrodenia.
Luisel Ramosová

Luisel Ramosová (* 12. apríl 1984 - † 2. august 2006) bola uruguajská modelka.
Dňa 2. augusta 2006 o 21:15 zomrela na módnej prehliadke počas módneho týždňa v Montevideu v Uruguaji. Ramos pocítila nevoľnosť po chôdzi na móle a omdlela na ceste do šatne. Zomrela vo veku 22 rokov na zlyhanie srdca spôsobené mentálnou anorexiou.
Jej otec povedal polícii, že žila niekoľko dní bez akéhokoľvek jedla. Samotná Ramos vyhlásila, že celé tri mesiace pred svojou smrťou držala veľmi prísnu diétu zložené výlučne z hlávkového šalátu a diétnej Coca-Coly. V čase svojej smrti mala index telesnej hmotnosti (BMI) okolo 14,5. Svetová zdravotnícka organizácia pritom považuje za hranicu podvýživy hodnotu BMI 16.
Mnoho významných módnych návrhárov dnes stále vyžaduje ultra tenké modelky (veľkosť 0, BMI 16) ako pekné. Návrhár Giorgio Armani potom zakázal ultra tenké modelky na svojich prehliadkach.
Hirimaradú

Hirimaradú () je jedným z obývaných ostrovov na atole Há Dálu na Maldivách. Počet obyvateľov je 506 (marec 2007), dĺžka ostrova 1 050 m, šírka 560 m. Vzdialenosť od hlavného mesta Male je 286,42 km.
Zoznam královohradeckých biskupov

Úplný zoznam sídelných královohradeckých biskupov od vzniku diecézy až do súčasnosti.
Fstab

fstab (, tabuľka súborových systémov) je súbor, ktorý sa bežne nachádza v Unixe a unixových operačných systémoch, napríklad v Linuxe a je súčasťou konfigurácie systému. Obyčajne obsahuje zoznam všetkých diskov a diskových oddielov a určuje, akým spôsobom sa používajú a ako sú začlenené do celkového súborového systému.
Programy tento súbor obyčajne používajú iba na čítanie. Niektoré moderné systémové nástroje ho dokáže editovať a správajú sa ako grafické editory pre tento súbor. Vytvorenie a správa tohto súboru je povinnosťou systémových administrátorov.
Súbor môže mať aj iné názvy v závislosti od varianty systému Unix, napríklad v systéme Solaris je to súbor /etc/vfstab.
Príklad.
Príklad súboru fstab v systéme Red Hat Linux:
 # device name mount point fs-type options dump-freq pass-num
 LABEL=/ / ext3 defaults 1 1
 none /dev/pts devpts gid=5,mode=620 0 0
 none /proc proc defaults 0 0
 none /dev/shm tmpfs defaults 0 0
 # výmenné disky
 /dev/cdrom /mnt/cdrom udf,iso9660 noauto,owner,kudzu,ro 0 0
 /dev/fd0 /mnt/floppy auto noauto,owner,kudzu 0 0
 # oddiel NTFS Windows XP
 /dev/hda1 /mnt/WinXP ntfs ro,defaults 0 0
 /dev/hda6 swap swap defaults 0 0
 # zdieľaný oddiel
 /dev/hda7 /mnt/shared vfat umask=000 0 0
Málos

Málos () môže byť ostrov:
Shane West

Shane West, občianske meno Shannon Bruce Snaith, (* 10. jún 1978, Baton Rouge, Louisiana, USA) je americký herec a hudobník.
Život.
Shane sa narodil v Baton Rouge v Louisiane Donovi Snaithovi (majiteľovi drogérie, ktorý sa narodil na Jamajke) a Catherine (právnička). Obaja jeho rodičia boli hudobníci. Má mladšiu sestru Simone a oveľa mladšiu nevlastnú sestru Marli Ann. Rodičia sa rozviedli, a keď mal desať rokov sa presťahoval so svojou matkou do Kalifornie. Zdokonaľoval svoj záujem o herectvo po nútenom prevzatí dramatického krúžku na strednej škole kam chodil, aby získal potrebný kredit k absolvovaniu. 
Jeho prvá väčšia rola bola v roku 1999 v televíznom seriály „Once and Again“, kde hral „Eliho Sammlera“. Shaneov filmový debut bola podporná rola vo filme režiséra Barryho Lewisa „Liberty Heighs“ o židovskej rodine žijúcej v Baltimore. Účinkoval tiež v teenagerskej komédii „Whatever it takes“ v roku 2000 a „Get over it“ v roku 2001.
Shane hral aj so speváčkou a herečkou Mandy Moore v roku 2002 vo filme „Walk to remember“, ktorý bol veľmi úspešný, celkovo zarobil 41 miliónov dolárov len v USA. V roku 2004 sa pripojil k nemocničnej televíznej sérii televíznej spoločnosti NBC, "ER" (Pohotovosť). Nedávno účinkoval v nezávislom filme „What We Do Is Secret“, kde hral Darbyho Crasha, člena punkovej skupiny sedemdesiatych rokov, The Germs. Členov skupiny zaujal Shaneov spevácky výkon a obnovili skupinu so Shaneom, ktorý zaujal miesto zosnulého Darbyho Crasha.
Shane rád píše piesne a hrá na gitare. Jedna z jeho piesní, „So what does it all mean“ bola hlavným soundtrackom k jeho filmu „Walk to remember“. Vystupuje so svojou rockovou skupinou „Johny was“ v Los Angeles a nedávno sa opäť stretol s punkovou kapelou, „The Germs“, kde obsadil miesto Darbyho Crasha.
Systematický názov chemického prvku

Systematický názov chemického prvku je dočasný názov ťažkého chemického prvku, kým nie je umelo syntetizovaný a nie je mu priradený definitívny názov a chemická značka.
Pravidlá IUPAC.
Dočasné názvy sú odvodené z protónového čísla chemického prvku. Každá číslica je preložená do numerického koreňa podľa uvedenej tabuľky. Korene sú skrátené a názov je ukončený príponou "-ium". Niektoré korene sú latinského a niektoré gréckeho pôvodu z dôvodu zamedzenia dvoch čísel začínajúcich rovnakým písmenom. Existujú dve pravidlá sandhi na prevenciu netypicky vyzerajúcich názvov.
Systematická značka je zložená z prvých písmen každého koreňa, pričom prvé písmeno je veľké.
Všetky chemické prvky do protónového čísla 111 vrátane, dostali definitívny názov a značku a používanie systematických názov sa odporúča iba pre prvky s protónovým číslom 112 vrátane a vyšším. V praxi sú systematické názvy iba tie s trojpísmenovou značkou.
Gloria Estefan

Gloria Estefan (pôvodným menom Gloria María Milagrosa Fajardo García; * 1. september 1957, Havana, Kuba) je kubánsko-americká speváčka a textárka.
Životopis.
Gloria mala sotva 16 mesiacov, keď jej rodina musela opustiť Kubu z politických dôvodov a presťahovať sa do Miami. Jej otec bol totiž v tom čase bodygardom kubánskeho diktátora F. Batistu.
Po pár rokoch v Miami sa rodina presťahovala do Texasu, kam bol Gloriin otec poslaný armádou Spojených štátov, do ktorej vstúpil po príchode do krajiny.
Gloria mala od malička rada hudbu, našla v nej útočisko počas detstva. Zavretá vo svojej izbe ušla od tvrdej reality, čo ju obklopovala a všetky úspechy a neúspechy prežívala hrou na gitare.
Kariéru začala ako hlavná vokalistka v hispánskej skupine Miami Sound Machine, v roku 1975. Skupina prešla do hlavného prúdu s úspešnými anglickými skladbami “Dr. Beat” (1984) a “Conga” (1986).
Známa je aj ako „Kráľovná latino popu" a je jednou z najznámejších speváčok. Predala viac ako 90 miliónov albumov a je to najúspešnejšia "crossover" umelkyňa v dejinách latino hudby.
Pat Benatar

Pat Benatar (pôvodným menom "Patricia Mae Andrzejewski") (* 10. január 1953, Brooklyn, New York) je americká rocková speváčka.
Narodila sa v Brooklyne v New Yorku v poľsko-írskej rodine. Študovala pôvodne operu podobne ako jej matka, počas toho, ako vyrastala v Lindenhurste na Long Islande.
V roku 1971 ukončila strednú školu v Lindenhurste a v roku 1972 sa vydala za Dennisa T. Benatara. S manželom sa presťahovala sa do Richmondu vo Virgínii, kde pracovala ako banková úradníčka a po nociach spievala. V roku 1975 sa presťahovali do New Yorku, kde sa čoskoro rozviedli.
Jelena Viačeslavovna Dementievová

Jelena Viačeslavovna Dementievová, (* 15. október 1981, Moskva, Sovietsky zväz) je bývalá ruská profesionálna tenistka, ktorá v roku 2000 získala striebornú medailu v dvojhre na olympiáde v Sydney a v roku 2008 zlatú na olympiáde v Pekingu, držiteľka 16 titulov v dvojhre na okruhu WTA.
Tenisová kariéra.
Prvý medzinárodný turnaj odohrala v 13 rokoch. V roku 1997 ju rebríček WTA evidoval na 500. mieste. Profesionálkou sa stala 1998, v roku 1999 bola na 100. mieste a v roku 2000 sa vyšplhala na 12. miesto.
Tenisovo vyrastala v Moskve v miestom športovom klube Spartak Moskve, jej prvou trénerkou bola Rausa Islanova, matka Marata Safina, ktorá ju trénovala 3 roky. Po Rause Islanovej ju prevzal Sergej Paškov, pri ktorom vyrástla, ako hráčka zároveň zmenila techniku a naučila sa dominovať na kurte, čo jej prinieslo mnoho úspechov, nebyť dlhšieho zranenia nohy, mohla byť vyššie v rebríčku a dokázať oveľa viac.
Od rok 1999 reprezentuje Rusko vo Fed Cupe, na svoj prvý zápas nastúpila proti Američanke Venus Williamsovej, ktorú porazila 1-6, 6-3, 7-6 a pre Rusko získala v tomto súboji jediný bod.
V roku 2002 bola jej partnerka vo štvorhre slovenská hráčka Janette Husárová, s ktorou vyhrala na koncoročnom WTA Tour šampionáte titul.
V roku 2000 zároveň vyhrala cenu pre hráčku, ktorá sa za rok najviac zlepšila Most Improved Player at the Sanex WTA awards.
Portable Document Format

Portable Document Format alebo PDF je súborový formát, ktorý vyvinula v roku 1993 spoločnosť Adobe Systems. Používa sa na ukladanie dokumentov nezávisle od softvéru, hardvéru a operačného systému na ktorom boli vytvorené a taktiež na zariadení, na ktorom sú zobrazované. Súbory typu PDF môžu obsahovať text a obrázky taktiež aj interaktívne formuláre, videá, animácie, 3D grafiku, zvukové stopy a elektronické podpisy, pričom primárnym účelom formátu je zabezpečiť, že sa dokument na všetkých zariadeniach zobrazí rovnako. Na tento formát existujú voľne dostupné prehliadače na mnoho platforiem. Niektoré typy obsahu (ako napríklad interaktívne formuláre, 3D grafika, videá, zvuk) však nie sú v mnohých PDF prehliadačoch podporované a takéto dokumenty sa buď celé vôbec nezobrazia (s upozornením na nepodporovanú funkčnosť) alebo sa zobrazia iba podporované časti. Najznámejší je prehliadač spoločnosti Adobe, freeware Adobe Reader. 
Súbor ADOBE PDF je členený na niekoľko súvislých blokov. Na stránke sú objekty "obj". Poznámka je "Annot". Rozmery objektov sú udané v dvoch dimenziách "[ x y ]". Formát PDF je teda kódovaný v anglických výrazoch (slovne) a skratkách. Samotný text je kódovaný podobne ako formát RTF. Teda pre podporu znakov národných abecied sa miesto znaku á použije / 160 napríklad.
Tento súborový formát podporuje rôzne typy šifrovania a ochrany obsahu (napriklad proti kopírovaniu textu a obsahu, proti vytlačeniu, upravovaniu, vkladaniu poznámok a podobne) a rôzne typy kompresií obrázkov.
PDF

PDF môže byť:
Jackie Chan

Čchan Kchung-sang (číns. 陳港生, pchin-jin Chan Kong-sang), známy aj ako Jackie Chan (* 7. apríl 1954, Hongkong) je majster bojového umenia, herec, producent, komik, kaskadér, akrobat, akčná hviezda a spevák.
Chan je preslávený kung-fu a akčnými filmami, pre jeho akrobatický štýl, humorné načasovanie, používanie rekvizít, vrátane nábytku a iných improvizovaných zbraní. Chan hral vo vyše 100 filmoch a je jednou z najznámejších ázijských filmových hviezd na svete. V Ázii je populárny aj ako spevák, vydal okolo 20 albumov.
Chan strávil v roku 2003 zopár týždňov v Berlíne v rámci natáčania filmu "Cesta okolo sveta za 80 dní". Práve vtedy si obľúbil Berlínskych medveďov. Zaangažoval sa za to, aby výstava kruhu United Buddy Bears, ktorá propaguje mierový svet, zavítala v roku 2004 do Hongkongu a mohla byť prezentovaná vo Viktóriinom parku. Pri otvorení výstavy mohol Jackie Chan venovať UNICEF a ďalším dvom organizáciám pre pomoc deťom šeky vo výške celkovo 4,14 milióna HK Dolárov. Výstava odvtedy cestuje cez mnohé metropoly na všetkých kontinentoch.
Cykasorasty

Cykasorasty (Cycadophyta) sú oddelenie nahosemenných rastlín. Oddelenie obsahuje jednu triedu cykasy (Cycadopsida) a jeden rad cykasotvaré (Cycadales). Rastliny tvarom pripomínajú palmy, sú však príbuzné papradiam, od ktorých sa odlišujú tým, že sa rozmnožujú semenami.
Znaky cykasorastov.
Sú to dlhožijúce dreviny podobné palmám. Najväčší druh je "Lepidozamia hopei", ktorý žije v Austrálii a dosahuje výšku 20m. Listy majú veľké a perovité. Ich korene žijú v symbióze so sinicami, ktoré dokážu viazať vzdušný dusík a taktiež produkujú neurotoxín β-metylamíno L-alanín (BMAA), ktorý sa ukladá v semenách cykasov.
Cykasy sú hmyzoopelivé a dioecické (jednopohlavné). Samčia rastlina môže mať jednu, alebo viac samčích šištíc, ktoré sa skladajú z pomerne veľkých plodolistov s veľkým počtom peľníc. Peľ po opelení vytvára peľový vačok s 1 nástennou bunkou a 2 samčími pohlavnými bunkami. Samčia pohlavná bunka cykasov je asi najnezvyčajnejšou bunkou v rastlinnej ríši. Je mimoriadne veľká, dosahuje až 0,4 mm a môže mať až 70000 bŕv. Samotný proces oplodnenia trvá veľmi dlho, aj niekoľko rokov.
Samičia rastlina tvorí len jednu samičiu šišticu (extistuje len málo výnimiek), s dvoma alebo viacerými vajíčkami na každom megasporofyle. Vajíčka vznikajú z materskej bunky vajíčok (megaspór), ktorá sa rozdelí na 4 bunky, pričom 3 odumierajú a prežíva iba jedna z nich. Vyživovacie pletivo vajíčka ("endosperm") majú cykasorasty veľké a dobre vyvinuté.
Šištice väčšiny druhov produkujú teplo (sú o niekoľko stupňov teplejšie od okolia). Niektoré semená sú plávajúce a môžu sa rozširovať cez more, niektoré vnútrozemské druhy majú jedlý obal (sarcotesta), ktorý slúži ako potrava pre zvieratá ktoré rozširujú semená trusom.
Fylogenetický pôvod.
Prvé cykasy sú známe z permu. Najväčšiu diverzitu dosiahli v počas triasu ale hlavne v jure, keď spolu s "Gingophyta" a "Pinophyta" dominovali vtedajšej flóre. Fosílie z toho obdobia sú známe zo všetkých kontinentov (napr. rody "Nilssonia", "Ctenis" a "Pseudoctenis"). Z kriedy je známy fosílny druh Sanchycycas gigantea (nájdený v Japonsku), ktorý patril k najväčším druhom cykasov. Vo vrchnej krieda a na prelome kriedy a terciéru došlo k vymretiu viacerých rodov a druhov. 
Fosílne (pravé) cykasorasty zahrňujú minimálne 19 rodov. Fosílie cykasorastov sú však niekedy ťažko rozlíšiteľné od fosílií radu "Bennettitales" (nazývané aj cykadeoidy), ktoré však majú pravdepodobne bližšie ku "Gnetophyta", alebo "Magnoliophyta".
Rozšírenie.
Cykasy sa vyskytujú v tropickom pásme a zasahujú až do subtrópov. Z recentných (dnes žijúcich) cykasov je známych približne 300 druhov v 10-12 rodoch. Mnohé druhy boli opísané pomerne nedávno (keďže práve tropické pásmo je najmenej prebádané). V Ázii zasahuje najďalej na sever najznámejší rod "Cycas" (východná Čína a Japonsko), v Amerike zasahuje najďalej na sever rod "Zamia". Najďalej na juh zasahujú rody "Encephalartos" (Južná Afrika) a "Macrozamia" (Austrália).
Systém.
Cykasotvaré:
Santa Cruz (argentínska provincia)

Santa Cruz je argentínska provincia na juhu krajiny v Patagónii. Na severe hraničí s provinciou Chubut, na západe a na juhu s Čile a na východe s Atlantickým oceánom.
Politické rozdelenie.
Provincia má 7 departmentov (V zátvorke je hlavné mesto):
Milánsky dóm

Milánsky dóm (tal. "Il Duomo di Milano") je gotická katedrála v Miláne v Taliansku. Je to sídlo milánskeho arcibiskupa, v súčasnosti je ním Mario arcibiskup Delpini. Katedrála je svetoznámym turistickým miestom, v dejinách hrala veľkú rolu v etablovaní kresťanstva a katolíckych tradícií.
Katedrála sa stavala od neskoršieho 14. storočia až po začiatok 16. storočia. Dóm patrí k najväčším na svete, najväčšia katedrála v Taliansku (väčšia je Bazilika sv. Petra vo Vatikáne), druhá najväčšia gotická katedrála (najväčšia gotická katedrála na svete je katedrála v Seville).
Tamira Paszeková

Tamira Paszeková (* 6. december 1990, Dornbirn, Rakúsko) je súčasná rakúska profesionálna tenistka. Počas svojej profesionálnej kariéry vyhrala jeden turnaj v dvojhre na okruhu WTA.
Pohár Federácie (FED Cup).
Tamira Paszeková reprezentovala tím Rakúska v 6 zápasoch Pohára federácie s bilanciou 4-6 v dvojhre a 0-1 vo štvorhre.
Owens Valley Radio Observatory

Owens Valley Radio Observatory alebo Big Pine Observatory je rádioastronomické observatórium pod správou ústavu California Institute of Technology v USA (-118°17'; +37°14'; 1 230 m). Prvým prístrojom bol paraboloid s priemerom 27,4 m, pracujúci od roku 1958 na vlnových dĺžkach až do 3,8 cm. V súčasnosti má observatórium dva takéto prístroje, ktoré od r. 1970 s novším 40 m paraboloidom tvoria interferometer dosahujúci rozlišovaciu schopnosť 0,002". Vybavenie observatória dopĺňa 10 m rádioteleskop na kratšie vlnové dĺžky.
Santa Cruz

Santa Cruz môže byť:
BIH

BIH môže byť:
Medzinárodná časová ústredňa

Medzinárodná časová ústredňa (, BIH) bol úrad, založený roku 1919, začlenený do Federácie astronomických a geofyzikálnych služieb. Zabezpečoval výpočet svetového času na základe astronomických pozorovaní vyše 40 staníc. Analyzoval údaje atómových hodín a porovnáva ich s astronomickými pozorovaniami. V roku 1987 jeho úlohy prebrali Medzinárodný úrad pre miery a váhy a Medzinárodná služba pre rotáciu Zeme a vzťažné systémy.
Bikonkávna šošovka

Bikonkávna šošovka alebo dvojdutá šošovka je rozptylka ohraničená dvoma dutými guľovými plochami.
Bikonvexná šošovka

Bikonvexná šošovka alebo dvojvypuklá šošovka je spojka.